High Accuracy Radial Velocity Planet Searcher

High Accuracy Radial Velocity Planet Searcher, lyhyemmin HARPS on ESOn La Sillan observatoriossa, 3,6 metrin teleskooppin Cassegrain-fokukseen sijoitettu mittalaite, jolla etsitään eksoplaneettoja. Teknisesti HARPS on échelle-hilaspektrometri, jolla analysoidaan tähdestä tulevaa valoa hajottamalla se hyvin tarkaksi spektriksi. Kuvan tuottavana instrumenttina toimii kaksi CCD-kennoa. HARPS mittaa spektriä aallonpituusväliltä 378–530 nm ja 533–691 nm. Spektri muodostuu echelle-kertaluvuista 89–161, pois lukien kertaluku 115 (530–533 nm), joka osuu CCD-kennojen väliin. Laitteen kalibrointiin käytetään Thorium-Argon lamppua. 

Doppler-ilmiön mukaisesti tähden nopeuden muutos havaitaan tähdestä tulevan valon aallonpituuden muutoksina, joita HARPS mittaa.

HARPS on maailman tarkin säteisnopeusmittari ja sillä kyetään havaitsemaan tähden spektristä parhaimmillaan 1 m/s säteisnopeuksia. Se on otettu käyttöön helmikuussa 2003 ja sillä on löydetty kymmeniä eksoplaneettoja.

HARPSin löytämät planeetat

Aiheesta muualla 
HARPSin kotisivut 
"32 uutta eksoplaneettaa löydetty – ESOn HARPS-spektrografi paikansi eksoplaneettojen kavalkadin" ESOn lehdistötiedote 19. lokakuuta 2009

Eksoplaneettatutkimus
Euroopan eteläinen observatorio
Spektroskopia